Blaze7451/Wiki-th-20250601 huggingface dataset:
การเลือกตั้งทั่วไปในสหราชอาณาจักร พ.ศ. 2535

การเลือกตั้งทั่วไปในสหราชอาณาจักร พ.ศ. 2535 จัดขึ้นเมื่อวันที่ 9 เมษายน พ.ศ. 2535 ในการเลือกตั้งครั้งนี้พรรคอนุรักษนิยมได้รับที่นั่ง 336 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน นางมาร์กาเรต แทตเชอร์ได้ลาออกจากตำแหน่งในเดือนพฤศจิกายน พ.ศ. 2533 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่ผลการเลือกตั้งกลับเป็นชัยชนะของพรรคอนุรักษนิยม ทำให้สำนักสำรวจความคิดเห็นเชื่อว่ากลุ่มคนที่ไม่ประสงค์ออกความคิดเห็นไม่กล้าบอกพรรคที่ตนเองชอบโดยเฉพาะผู้สนับสนุนพรรคอนุรักษนิยม การเลือกตั้งครั้งนี้พรรคอนุรักษนิยมได้รับคะแนนเสียงสูงที่สุดในประวัติศาสตร์การเมืองสหราชอาณาจักร ส่วนพรรคแรงงานได้รับที่นั่ง 271 ที่นั่ง และพรรคเสรีประชาธิปไตยได้รับที่นั่ง 20 ที่นั่ง

**อ้างอิง**
   "1992: Tories win again against odds"-  BBC 1992 General Election Coverage - Part 1-  BBC 1992 General Election Coverage - Part 2
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2535
การเลือกตั้งทั่วไปในสหราชอาณาจักร พ.ศ. 2530

การเลือกตั้งทั่วไปในสหราชอาณาจักร พ.ศ. 2530 จัดขึ้นเมื่อวันที่ 11 มิถุนายน พ.ศ. 2530 ในการเลือกตั้งครั้งนี้พรรคอนุรักษนิยมได้รับที่นั่ง 376 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 3 ติดต่อกัน ส่วนพรรคแรงงานได้รับที่นั่ง 229 ที่นั่ง พรรคเสรีนิยมและพรรคสังคมประชาธิปไตยได้รับที่นั่งรวมกัน 22 ที่นั่ง

**อ้างอิง**
  Election 1987 Part 1 of 3-  Election 1987 Part 2 of 3-  Election 1987 Part 3 of 3-  1987: Thatcher's third victory- BBC NEWS
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2530
เหล้านมม้า

เหล้านมม้า หรือเรียกชื่อตามกลุ่มภาษาเตอร์กิกว่า เคอเมิซ (қымыз / qymyz) หรือในภาษามองโกลว่า ไอรัก (айраг, ᠠᠶᠢᠷᠠᠭ, ˈai̯rəɡ) เป็นนมเปรี้ยวที่ได้จากการนำนมม้าไปหมัก มีที่มาจากกลุ่มชนเตอร์กิกและมองโกเลีย ปัจจุบันเป็นเครื่องดื่มที่สำคัญของผู้คนในเอเชียกลาง ได้แก่ผู้คนในคาซัคสถาน คัลมืยคียา คีร์กีซสถาน มองโกเลีย และซินเจียง เป็นต้น

**อ้างอิง**
หมวดหมู่:อาหารเอเชียกลาง 
หมวดหมู่:ผลิตภัณฑ์นม 
หมวดหมู่:เครื่องดื่มหมักดอง 
หมวดหมู่:อาหารหมักดอง 
หมวดหมู่:ผลิตภัณฑ์ม้า 
หมวดหมู่:อาหารคาซัคสถาน 
หมวดหมู่:อาหารมองโกเลีย 
หมวดหมู่:นมเปรี้ยว 
หมวดหมู่:อาหารรัสเซีย
หมวดหมู่:อาหารโบราณ
หมวดหมู่:เครื่องดื่มหมักดอง

หมวดหมู่:เครื่องดื่มแอลกอฮอล์
หมวดหมู่:ผลิตภัณฑ์เทคโนโลยีชีวภาพ
หมวดหมู่:อาหารหมักดอง
หมวดหมู่:อาหารคาซัคสถาน

หมวดหมู่:อาหารเอเชียกลาง
คาซัคสถาน
หมวดหมู่:วัฒนธรรมคาซัคสถาน
หมวดหมู่:อาหารยุโรป
สถาบันเทคโนโลยียานยนต์มหาชัย

สถาบันเทคโนโลยียานยนต์มหาชัย (Mahachai Institute of Automotive Technology) เป็นสถาบันอุดมศึกษาเอกชนในประเทศไทย ดำเนินการโดยบริษัท พี.เอ็ม.ที.เอ็นเตอร์ไพรส์ จำกัด ก่อตั้งขึ้นโดยได้รับอนุญาตจากกระทรวงศึกษาธิการ เมื่อวันที่ 31 กรกฎาคม พ.ศ. 2555 เป็นสถาบันอุดมศึกษาที่เน้นการเรียนการสอนด้านยานยนต์

**ประวัติ**
สถาบันเทคโนโลยียานยนต์มหาชัย เป็นสถาบันอุดมศึกษาในเครือฐานปัญญา เอ็ดดูเคชั่น กรุ๊ป  โดยได้รับอนุญาตจากกระทรวงศึกษาธิการให้จัดการศึกษาในระดับปริญญา เมื่อวันที่ 31 กรกฎาคม พ.ศ. 2555 ตั้งอยู่บนพื้นที่ 11 ไร่ บริเวณหมู่ที่ 4 ถนนพระราม 2 ตำบลบางน้ำจืด อำเภอเมืองสมุทรสาคร จังหวัดสมุทรสาคร 
ปัจจุบันมี ดร.ภักดี ฐานปัญญา เป็นอธิการบดี

**หลักสูตร**

**ระดับปริญญาตรี**
สาขาวิชาเทคโนโลยียานยนต์
*สาขาวิชาเทคโนโลยีการจัดการ
**วิชาเอกการจัดการธุรกิจ
**วิชาเอกการจัดการธุรกิจยานยนต์
**วิชาเอกการจัดการอุตสาหกรรม
*สาขาวิชาการบัญชี
*สาขาวิชาการจัดการธุรกิจสมัยใหม่

**ระดับประกาศนียบัตร**
หลักสูตรพ่นสีรถยนต์

**อ้างอิง**
หมวดหมู่:สถาบันอุดมศึกษาเอกชนในประเทศไทย
หมวดหมู่:สถาบันอุดมศึกษาในจังหวัดสมุทรสาคร
หมวดหมู่:สถานศึกษาในอำเภอเมืองสมุทรสาคร
วิกิพีเดีย:โครงการวิกิสิ่งแวดล้อม/กล่อง/สมาชิก

# HybridCorazon
# B20180
# BlueStack
# Geonuch
# Thai.60
# บุญพฤทธิ์ ทวนทัย
#God of japan
#Kattie Katey
#ßest Trïphop Rattanajaratröd
การแตกล่า

การแตกล่า (rout) เป็นการร่นถอยหรือถอนกำลังจากสมรภูมิอย่างโกลาหลและไม่เป็นระเบียบ จนส่งผลให้อีกฝ่ายหนึ่งได้ชัย หรือเกิดหลังการปราชัย เสียวินัย หรือขวัญตกต่ำ
กองทัพแตกล่ามักสลายเป็น "ทุกคนช่วยตัวเอง" ขณะที่ผู้รอดชีวิตหนีให้ปลอดภัย การแตกล่ามักส่งผลให้กำลังที่ร่นถอยสูญเสียกำลังพลมากกว่าการร่นถอยอย่างเป็นระเบียบ ในหลายโอกาส มีทหารถูกฆ่าในการแตกล่ามากกว่าในการยุทธ์จริงเสียอีก โดยปกติ การแตกล่ามักยุติการยุทธ์หรือให้ขณะที่ผู้ชนะจำเป็นเพื่อชนะการยุทธ์อย่างเด็ดขาด
หมวดหมู่:ยุทธวิธีทางทหาร
ผักเป็ด

ผักเป็ด Alternanthera paronichyoides St. Hil. เป็นพืชล้มลุกในวงศ์ Amaranthaceae ทอดเลื้อยไปตามพื้นดิน ใบเป็นใบเดี่ยวรูปหอกถึงรูปช้อน ดอกช่อ ดอกย่อยสีขาว ออกตามซอกใบ กลีบดอก 5 กลีบ  ขนาดไม่เท่ากัน มีเกสรเพศผู้ 5 อัน ผลทรงกลม หรือรูปไข่กลับ มีปีกขนาดเล็ก มีเมล็ดเดียว กระจายทั่วไปตามบริเวณที่น้ำท่วมถึง ที่ชื้นข้างทาง

**อ้างอิง**
 fix-attempted=yes 
หมวดหมู่:วงศ์บานไม่รู้โรย
ทาร์ตไข่โปรตุเกส

ทาร์ตไข่โปรตุเกส หรือ ปัชแตลดึนาตา (pastel de nata, pron) เป็นทาร์ตไข่ของชาวโปรตุเกส นิยมรับประทานในประเทศโปรตุเกส และในประเทศหรือสถานที่ที่มีคนพูดภาษาโปรตุเกสหรือเคยเป็นส่วนหนึ่งของจักรวรรดิโปรตุเกส (เช่น บราซิล แองโกลา โมซัมบิก กาบูเวร์ดี เซาตูเมและปรินซิปี กินี-บิสเซา ติมอร์-เลสเต กัว มะละกา มาเก๊า, ผู้ที่นำเข้าไปสู่จีนแผ่นดินใหญ่ในภายหลัง) และประเทศอื่น ๆ ที่มีผู้คนเชื้อสายโปรตุเกสมาก เช่น แคนาดา ออสเตรีย ลักเซมเบิร์ก สหรัฐ ฝรั่งเศส เป็นต้น

**อ้างอิง**
 df=dmy-all- df=dmy-all
หมวดหมู่:อาหารโปรตุเกส
หมวดหมู่:อาหารจากไข่
ทาร์ตไข่

ทาร์ตไข่ (egg tart) หรือ ทาร์ตสังขยาไข่  (egg custard tart)  เป็นขนมอบชนิดทาร์ตสังขยานิยมรับประทานในโปรตุเกส อังกฤษ ฮ่องกง มาเก๊า และประเทศอื่น ๆ ในทวีปเอเชีย มีส่วนประกอบหลักคือแป้งพายรอบนอก ส่วนตรงกลางมีไข่สังขยา แล้วนำไปอบ

**ดูเพิ่ม**
 ทาร์ตไข่โปรตุเกส

**อ้างอิง**
 Chang, A. (2013). U.S. Patent Application 13/929,075.- Ping-kwan, L. Understanding the Cultural Identity of Hong Kong through its Food.
หมวดหมู่:ขนมของชาวจีน
หมวดหมู่:อาหารจากไข่
หมวดหมู่:อาหารอบ
นูเทลลา

นูเทลลา (หรือสะกด นูเทลล่า; nutella, IPA|nuˈtɛlla, นูแตลลา; nutella, IPA|nuːˈtɛlə) เป็นชื่อตราสินค้าอาหารประเภทใช้ทาที่ทำจากช็อกโกแลตถั่วเฮเซลนัต  ผลิตโดยบริษัทเฟร์เรโร จำหน่ายตามท้องตลาดในปี พ. ศ. 2507

**อ้างอิง**
หมวดหมู่:อาหารอิตาลี
หมวดหมู่:อาหารใช้ทา
สนามกีฬาพานาธิเนอิก

สนามกีฬาพานาธิเนอิก (Παναθηναϊκό στάδιο) ตั้งอยู่ที่เมืองเอเธนส์ กรีซ
ในปี ค.ศ. 1896 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 1 ที่กรีซเป็นเจ้าภาพ

**อ้างอิง**
หมวดหมู่:สนามกรีฑาในประเทศกรีซ
หมวดหมู่:สนามยิงธนูในประเทศกรีซ
หมวดหมู่:สนามกีฬาในประเทศกรีซ
พานาธิเนอิก
การเลือกตั้งทั่วไปในสหราชอาณาจักร พ.ศ. 2526

การเลือกตั้งทั่วไปในสหราชอาณาจักร พ.ศ. 2526 จัดขึ้นเมื่อวันที่ 9 มิถุนายน พ.ศ. 2526 ในการเลือกตั้งครั้งนี้พรรคอนุรักษนิยมได้รับที่นั่ง 397 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน แม้ว่าเศรษฐกิจตกต่ำและการว่างงานที่เพิ่มสูงขึ้น แต่ชัยชนะในสงครามหมู่เกาะฟอล์กแลนด์ และความระส่ำระสายของพรรคฝ่ายค้านทำให้ได้รับชัยชนะอย่างเด็ดขาดที่สุดนับตั้งแต่ พ.ศ. 2488 ส่วนพรรคแรงงานได้รับที่นั่ง 209 ที่นั่ง พรรคเสรีนิยมและพรรคสังคมประชาธิปไตยได้รับที่นั่งรวมกัน 23 ที่นั่ง

**อ้างอิง**
  1983: Thatcher triumphs again - BBC NEWS-  BBC election 83
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2526
ยูโรเปียนเกมส์

กีฬายูโรเปียนเกมส์ (European Games; ชื่อย่อ: Europiad) เป็นการแข่งขันมหกรรมกีฬาระหว่างประเทศในทวีปยุโรป ซึ่งมีการจัดขึ้นในทุกสี่ปี เริ่มกำหนดการแข่งขันโดย คณะกรรมการโอลิมปิกยุโรป (The European Olympic Committee; EOC)

**รายชื่อการแข่งขัน**

**กีฬาที่จัดแข่งขัน**

**สรุปเหรียญรางวัลตลอดกาล**

**ดูเพิ่ม**
 กีฬาโอลิมปิก- เวิลด์เกมส์- กีฬาเครือจักรภพ- European Championships (multi-sport event)- เทศกาลโอลิมปิกเยาวชนยุโรป- แอฟริกันเกมส์- เอเชียนเกมส์- แปซิฟิกเกมส์- แพนอเมริกันเกมส์- เซาท์อเมริกันเกมส์

**อ้างอิง**

**แหล่งข้อมูลอื่น**
  Official website
หมวดหมู่:การแข่งขันกีฬาระหว่างประเทศ
การเลือกตั้งทั่วไปในสหราชอาณาจักร พ.ศ. 2522

การเลือกตั้งทั่วไปในสหราชอาณาจักร พ.ศ. 2522 จัดขึ้นเมื่อวันที่ 3 พฤษภาคม พ.ศ. 2522 ในการเลือกตั้งครั้งนี้พรรคอนุรักษนิยมได้รับที่นั่ง 339 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกนับตั้งแต่พ่ายแพ้การเลือกตั้งเมื่อเดือน กุมภาพันธ์ พ.ศ. 2517 และทำให้มาร์กาเรต แทตเชอร์เป็นสตรีคนแรกที่ดำรงตำแหน่งนายกรัฐมนตรีแห่งสหราชอาณาจักร ส่วนพรรคแรงงานได้รับที่นั่ง 269 ที่นั่ง พรรคเสรีนิยมได้รับที่นั่ง 11 ที่นั่ง

**อ้างอิง**
  1979: Thatcher wins Tory landslide - BBC NEWS-  BBC 1979 Election coverage
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2522
สนามกีฬาโอลิมปิกบากู

สนามกีฬาโอลิมปิกบากู (Bakı Olimpiya Stadionunun) ตั้งอยู่ที่กรุงบากู ประเทศอาเซอร์ไบจาน มีความจุทั้งสิ้น 68,700 ที่นั่ง, ออกแบบและสร้างขึ้นเพื่อให้เป็นไปตามมาตรฐานสากลสำหรับสนามกีฬาที่กำหนดโดยยูฟ่า, สหพันธ์ฟุตบอลระหว่างประเทศ (FIFA) และ สหพันธ์กรีฑาระหว่างประเทศ (IAAF) เป็นสนามกีฬาที่ใหญ่ที่สุดในอาเซอร์ไบจาน เริ่มก่อสร้างในปี ค.ศ. 2011 แล้วเสร็จในปี ค.ศ. 2015 เป็นสนามเหย้าของฟุตบอลทีมชาติอาเซอร์ไบจาน
การก่อสร้างสนามกีฬาขนาด 222,500 ตารางเมตรบนพื้นที่ 650,000 ตารางเมตรโครงสร้างหกชั้น ก่อสร้างแล้วเสร็จในเดือนกุมภาพันธ์ ค.ศ. 2015 และเปิดเมื่อวันที่ 6 มีนาคม ในปีเดียวกัน. ในเดือนมิถุนายน ค.ศ. 2015 สนามแห่งนี้เป็นสนามหลักในการแข่งขันกีฬายูโรเปียนเกมส์ 2015 โดยพิธีเปิด-พิธีปิด รวมถึงการแข่งขันกรีฑานั้นจัดขึ้นในสนามแห่งนี้, ในปี ค.ศ. 2019 สนามแห่งนี้ได้เป็นสนามแข่งขันในนัดชิงชนะเลิศของ ยูฟ่ายูโรปาลีก ฤดูกาล 2018–19, ในปี ค.ศ. 2020 สนามแห่งนี้ยังใช้ในการแข่งขันฟุตบอลชิงแชมป์แห่งชาติยุโรป 2020 ในรอบแบ่งกลุ่ม 3 นัด และอีก 1 นัดในรอบก่อนรองชนะเลิศอีกด้วย

**อ้างอิง**
หมวดหมู่:สนามฟุตบอลในประเทศอาเซอร์ไบจาน
หมวดหมู่:สนามกีฬาในประเทศอาเซอร์ไบจาน
บากู
หมวดหมู่:สนามกีฬาแห่งชาติ
โอลิมปิก
สนามกีฬาโอลิมปิก (อาชกาบัต)

สนามกีฬาโอลิมปิกซาปาร์มือรัต เติร์กเมนบาชี (Saparmyrat Türkmenbaşy adyndaky Olimpiýa Stadiony) ตั้งอยู่ในกรุงอาชกาบัต ประเทศเติร์กเมนิสถาน เริ่มก่อสร้างในปี ค.ศ. 2000 แล้วเสร็จในปี ค.ศ. 2003 ซึ่งเป็นสนามกีฬาขนาดใหญ่อันดับที่ 1 ของเติร์กเมนิสถาน
ในปี ค.ศ. 2017 สนามกีฬาแห่งนี้เป็นสนามกีฬาหลักของกีฬาเอเชียนอินดอร์-มาเชียลอาตส์เกมส์ ครั้งที่ 5 ที่เติร์กเมนิสถานเป็นเจ้าภาพ

**อ้างอิง**
หมวดหมู่:สนามฟุตบอลในประเทศเติร์กเมนิสถาน
หมวดหมู่:สนามกีฬาในประเทศเติร์กเมนิสถาน
อาชกาบัต
สะพานมุนีวงศ์

การจราจรบนสะพานมุนีวงศ์
สะพานมุนีวงศ์ (Monivong Bridge; ภาษาเขมร: ស្ពានព្រះមុនីវង្ស) เป็นสะพานที่มีการจราจรหนาแน่นในพนมเปญ กัมพูชา เป็นสะพานข้ามแม่น้ำบาสักใกล้กับจุดสิ้นสุดของทางหลวงหมายเลขสอง ที่ไปยังภาคใต้ของกัมพูชา และไปตามทางหลวงหมายเลข 1 ที่เชื่อมกับกัมพูชาตะวันออกและเวียดนาม  
มุนีวงศ์
หมวดหมู่:สิ่งก่อสร้างในพนมเปญ
มุนีวงศ์
สโมสรวอลเลย์บอลพิษณุโลก

สโมสรวอลเลย์บอลพิษณุโลก  เป็นสโมสรวอลเลย์บอลในประเทศไทย ตั้งอยู่ที่จังหวัดพิษณุโลก ปัจจุบันเล่นอยู่ในวอลเลย์บอลไทยแลนด์ลีก

**ชื่อก่อนหน้า**
 พ.ศ. 2557 – พ.ศ. 2558 : วิง 46 โตโยต้า-พิษณุโลก - พ.ศ. 2558 – พ.ศ. 2559 : วิง 46 พิษณุโลก- พ.ศ. 2559 – พ.ศ. 2561 : ไดมอนด์ฟู้ด - ราชมงคลล้านนา พิษณุโลก- พ.ศ. 2561 – พ.ศ. 2564 : ราชมงคลล้านนา พิษณุโลก- พ.ศ. 2564 – ปัจจุบัน : พิษณุโลก

**เกียรติประวัติและผลงาน**

**การแข่งขันในประเทศ**
วอลเลย์บอลไทยแลนด์ลีก :- 16px ชนะเลิศ (1): 2015-16 - ไฟล์:Med 2.png รองชนะเลิศ (2) : 2021-22, 2022-23- ไฟล์:Med 3.png อันดับที่ 3 (3): 2014-15, 2017-18, 2023-24
วอลเลย์บอลไทยเดนมาร์คซูเปอร์ลีก- ไฟล์:Med 2.png รองชนะเลิศ (1): 2015- ไฟล์:Med 3.png อันดับที่ 3 (3): 2016, 2017, 2018

**การแข่งขันระดับนานาชาติ**
วอลเลย์บอลชิงแชมป์สโมสรเอเชีย :- 2016 : อันดับที่ 11

**ผลการแข่งขันลีก**

**รายชื่อผู้เล่นปัจจุบัน**

**รายชื่อผู้เล่นฤดูกาล 2022-23**
ข้อมูล ณ เดือนพฤศจิกายน พ.ศ. 2565

**รายชื่อผู้เล่นฤดูกาลก่อนหน้า**

**อดีตผู้เล่น**
 กฤษฎา สมคะเน- กิตติคุณ ศรีอุทธวงศ์- ศุภชัย ศรีภูมิ- ศุภชัย ประจง- สันติ สมสุข- กฤษดา ศรีงาม- ธนันต์ทัศน์ จันทร์ศรี- ธวัชชัย มีแก่น- กิตตินนท์ นามขุนทด- ธีรศักดิ์ นาคประสงค์ - อดิพงษ์ ผลภิญโญ- มนตรี พ่วงลิบ- BRA ลูอิซ เปเรซตู- BRA ปาโบล เซอร์เครา- CAN สตีเวน ฮันต์- CAN เทอร์เรล แบรมเวลล์- CAN เทย์เลอร์ ฮันต์- CAN จัสมิน คัลล์- USA คอนเนอร์ โดเฮอร์ตี

**อ้างอิง**

**แหล่งข้อมูลอื่น**
volleyball.phitsanulok
พิษณุโลก
หมวดหมู่:สโมสรกีฬาในจังหวัดพิษณุโลก
หมวดหมู่:สถาปัตยกรรมแบบปัลลาดีโอ

หมวดหมู่:ประวัติศาสตร์สถาปัตยกรรม
ปัลลาดีโอ
หมวดหมู่:รูปแบบสถาปัตยกรรม
หมวดหมู่:สถาปัตยกรรมสหราชอาณาจักร
จัสต์กิฟมีอะรีซัน

"จัสต์กิฟมีอะรีซัน" (Just Give Me a Reason) เป็นเพลงที่เขียนและร้องโดยนักร้องอเมริกัน พิงก์ ร้องร่วมกับนักร้องนำวงฟัน เนต รูส เพลงเป็นซิงเกิลที่สามของสตูดิโออัลบั้มชุดที่หก เดอะทรูธอะเบาต์เลิฟ (ค.ศ. 2012) "จัสต์กิฟมีอะรีซัน" เป็นเพลงป็อปบัลลาดที่นักร้องทั้งสองคนเขียนด้วยกันและได้เจฟฟ์ บาสเกอร์ โปรดิวซ์ให้ เพลงเริ่มต้นด้วยเมโลดีแบบง่าย ๆ ที่บรรเลงด้วยเปียโน ขณะที่พิงก์เริ่มร้องที่ท่อนเวิร์สแรก และเมื่อเข้าท่อนคอรัส เพลงจึงมีเสียงกลองสังเคราะห์และเบส ท่อนเวิร์สที่สองร้องโดยรูส และท่อนที่เหลือร้องคู่กัน เพลงจบลงด้วยเสียงเปียโนบรรเลงเดี่ยวคล้าย ๆ กับท่อนเริ่มเพลง เพลงมีความยาว 4 นาที 2 วินาที เมื่อเพลงออกจำหน่าย เพลงติดชาร์ตในหลายประเทศเนื่องจากมียอดขายดิจิทัลสูง เพลงมีเนื้อหาเกี่ยวกับความต้องการที่จะประคับประคองความสัมพันธ์ไว้แม้ว่ามันดูเหมือนว่าจะจบลง
เพลงได้รับคำชมอย่างเด่นชัด นักวิจารณ์มากมายจัดให้เป็นเพลงที่ดีที่สุดในอัลบั้ม เพลงประสบความสำเร็จทั่วโลก ติดอันดับหนึ่งใน 20 ประเทศ ได้แก่ สหรัฐอเมริกา ออสเตรีย เชก ไอซ์แลนด์ ไอร์แลนด์ เลบานอน อิตาลี ลักเซมเบิร์ก เม็กซิโก เนเธอร์แลนด์ นิวซีแลนด์ โปแลนด์ โปรตุเกส สกอตแลนด์ สโลวาเกีย สวีเดน ออสเตรเลีย และแคนาดา และติดในห้าอันดับแรกใน 10 ประเทศ ได้แก่ สหราชอาณาจักร เบลเยียม บราซิล เดนมาร์ก ฟินแลนด์ ฝรั่งเศส อิสราเอล นอร์เวย์ สวิตเซอร์แลนด์ และสเปน ในสหรัฐฯ เพลงนี้เป็นเพลงที่สี่ของพิงก์ที่ขึ้นอันดับหนึ่งบนชาร์ตบิลบอร์ดฮอต 100 และเป็นเพลงอันดับหนึ่งเพลงที่สามบนชาร์ตบิลบอร์ดดิจิทัลซองส์ ถัดจากเพลง "โซว็อต" (ค.ศ. 2008) และ "ฟักกินเพอร์เฟ็กต์" (ค.ศ. 2010) เพลง "จัสต์กิฟมีอะรีซัน" ขายได้มากกว่า 4 ล้านหน่วยดิจิทัลในสหรัฐอเมริกา และเป็นหนึ่งในซิงเกิลที่ขายดีที่สุดตลอดกาล ด้วยยอดขายมากกว่า 10 ล้านหน่วย
เพลง "จัสต์กิฟมีอะรีซัน" ชนะรางวัลบิลบอร์ดมิดเยียร์อะวอดส์  สาขา Favorite Hot 100 No. 1 Single ได้เข้าชิงรางวัลแกรมมีสาขา Best Pop Duo/Group Performance และ Song of the Year at the 2014 ซึ่งในงานประกาศรางวัลดังกล่าว พิงก์และเนต รูสได้ร้องเพลงหลังจากร้องเพลง "ทราย" เวอร์ชันพิเศษ
มิวสิกวิดีโอเพลง "จัสต์กิฟมีอะรีซัน" นำเสนอเนต รูส และสามีของพิงก์ ซึ่งเป็นนักแข่งมอเตอร์ครอสชื่อ แครี ฮาร์ต อยู่ในฉากโรแมนติกที่ดูเหมือนหนองน้ำจำลอง วิดีโอชนะรางวัลเอ็มทีวีวิดีโอมิวสิกอะวอดส์ สาขา Best Collaboration ในปี ค.ศ. 2013
หมวดหมู่:เพลงของพิงก์
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2556
หมวดหมู่:เพลงป็อปบัลลาด
หมวดหมู่:เพลงร้องคู่
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในคะเนเดียนฮอต 100
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ทฤษฎีทางวิทยาศาสตร์ที่ล้าสมัย

หมวดหมู่:ประวัติศาสตร์ของมโนคติ
หมวดหมู่:ประวัติศาสตร์วิทยาศาสตร์
หมวดหมู่:ทฤษฎีวิทยาศาสตร์
สกุลสะเดาดิน

สกุลสะเดาดิน  หรือ   Glinus เป็นสกุลของพืชในวงศ์ Molluginaceae พืชในสกุลนี้มักเรียกด้วยชื่อสามัญในภาษาอังกฤษว่า  sweetjuice เป็นไม้ล้มลุกฤดูเดียว ผลเป็นแบบแคปซูล มีเมล็ดรูปไตจำนวนมาก ใช้รับประทานได้ 

**สปีชีส์**
 Glinus astrolasion- Glinus bainesii- Glinus cambessidesii- Glinus chrystallinus- Glinus crystallinus- Glinus dahomensis- Glinus denticulatus- Glinus dictamnoides- Glinus glaber- Glinus herniarioides- Glinus lothoides- Glinus lotoides- Glinus radiatus
หมวดหมู่:วงศ์สะเดาดิน
วงศ์สะเดาดิน

วงศ์สะเดาดิน หรือ (:En:Molluginaceae) เป็นวงศ์ของพืชมีดอก ในระบบ APG จัดให้วงศ์นี้อยู่ในอันดับ Caryophyllales ในเคลดพืชใบเลี้ยงคู่แท้  มีสมาชิก 100 สปีชีส์ แต่เดิมวงศ์นี้เคยรวมอยู่กับวงศืที่ใหญ่กว่าคือวงศ์ Aizoaceae.

**สกุล**
 Adenogramma   Rchb.- Coelanthum    E.Mey. ex Fenzl- Corbichonia   Scop.- Corrigiola    L.- Glinus        L.- Glischrothamnus       Pilg.- Hypertelis    E.Mey. ex Fenzl- Limeum        L.- Macarthuria   Hugel ex Endl.- Mollugo       L.- Orygia        Forssk. =  Corbichonia Scop.- Pharnaceum    L.- Polpoda       C.Presl- Psammotropha  Eckl. & Zeyh.- Semonvillea   J.Gay =  Limeum L.- Suessenguthiella      Friedrich- Telephium     L.

**อ้างอิง**

**แหล่งข้อมูลอื่น**
  Molluginaceae date=2021-02-11  in L. Watson and M.J. Dallwitz (1992 onwards).  The families of flowering plants date=2007-01-03 : descriptions, illustrations, identification, information retrieval. Version: 30 May 2006. http://delta-intkey.com date=2007-01-03  -  Molluginaceae in the Flora of North America-  NCBI Taxonomy Browser-  links at CSDL date=2008-10-12 
หมวดหมู่:วงศ์สะเดาดิน
หมวดหมู่:เทลส์ (ซีรีส์)

หมวดหมู่:เกมจากค่ายนัมโค
หมวดหมู่:วิดีโอเกมแนวสวมบทบาท
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมชุด
ฟูฟู

ฟูฟู (fufu หรือ foufou) เป็นอาหารหลักของหลายประเทศในแอฟริกาและแคริบเบียน โดยมากทำจากแป้งมันสำปะหลัง แต่บางครั้งอาจทำจากแป้งข้าวโพดหรือแป้งเซโมลินา

**อ้างอิง**
 Osseo-Asare, F. (2002). " We Eat First With Our Eyes": On Ghanaian Cuisine.- Tshiswaka, K. INNOVATIVE FUFU RECIPES. Author House.- Vaneker, K. (2010). From Poi to Fufu: the Fermentation of Taro. In Cured, Fermented and Smoked Foods. Proceedings of the Oxford Symposium on Food & Cookery.
หมวดหมู่:อาหารแอฟริกา
หมวดหมู่:อาหารประจำชาติ
ยูโรเปียนเกมส์ 2015

ยูโรเปียนเกมส์ 2015 (2015 European Games; Bakı 2015 Avropa Oyunları) การแข่งขันกีฬายูโรเปียนเกมส์ครั้งที่ 1 จัดขึ้นที่กรุงบากู ประเทศอาเซอร์ไบจาน เป็นการแข่งขันมหกรรมกีฬาที่ยิ่งใหญ่ที่สุดในทวีปยุโรปครั้งแรก โดยจัดระหว่างวันที่ 12 มิถุนายน - 28 มิถุนายน ค.ศ. 2015 และจะมีนักกีฬาเข้าร่วมแข่งขันมากกว่า 6,000 คนจาก 50 ประเทศ ใน 20 ชนิดกีฬา

**การเลือกเมืองเจ้าภาพ**
บากูได้รับสิทธิในการเป็นเจ้าภาพครั้งแรกในการแข่งขันยูโรเปียนเกมส์ในการประชุมคณะกรรมการโอลิมปิกยุโรป (EOC) จัดขึ้นที่กรุงโรม, ประเทศอิตาลี เมื่อวันที่ 8 ธันวาคม พ.ศ. 2555 ซึ่งมีการจัดขึ้นในทุกสี่ปี และการแข่งขันครั้งต่อไปจะจัดขึ้นใน พ.ศ. 2562
ผลการตัดสินลงคะแนนจาก 48 คะแนน มีผู้ร่วมลงคะแนนทั้งหมด 38 คะแนน แต่มีผู้งดลงคะแนนทั้งหมด 8 คะแนน และอีกสองคนที่งดลงคะแนนคือตัวแทนของประเทศอาร์เมเนียที่จะปฏิเสธในการลงคะแนน

**องค์ประกอบ**

ไปรษณียากรรูปสนามกีฬายิมนาสติกแห่งชาติ
คณะกรรมการจัดการแข่งขันกีฬายูโรเปียนเกมส์ 2015 (ภาษาอังกฤษ:Baku 2015 European Games Operations Committee (BEGOC)) ที่กรุงบากู ประเทศอาเซอร์ไบจาน โดยมีเมห์รีบัน อาลีเยว่า สตรีหมายเลขหนึ่งของสาธารณรัฐอาเซอร์ไบจาน เป็นประธานคณะกรรมการจัดการแข่งขันในครั้งนี้

**สนามแข่งขัน**
การแข่งขันกีฬายูโรเปียนเกมส์ 2015 มีศูนย์กีฬาทั้งหมด 4 แห่งและมีสนามกีฬา 18 แห่ง โดยมีการสร้างสนามใหม่ถาวรถึง 5 แห่งคือ สนามกีฬาโอลิมปิกบากู,สนามกีฬายิมนาสติกแห่งชาติ,ศูนย์กีฬาทางน้ำบากู,ศูนย์ยิงปืนบากู และบีเอ็มเอ็กซ์เวโลพาร์ค และสนามชั่วคราวถึง 6 แห่งคือ สนามกีฬาโปโลน้ำ,สนามกีฬาชายหาด,สนามกีฬาบาสเกตบอล,จักรยานเสือภูเขาเวโลพาร์ค,สนามไตรกีฬา และสนามจักรยานถนน

**พิธีเปิด**
พิธีเปิดจะจัดขึ้นในวันที่ 12 มิถุนายน ณ สนามกีฬาแห่งชาติบากู ซึ่งมีประธานาธิดีอิลฮัม อะลีเยฟ เป็นประธานเปิดการแข่งขัน พิธีเปิดครั้งนี้มี Papaioannou Dimitris เป็นผู้กำกับซึ่งเคยร่วมงานพิธีเปิดกีฬาโอลิมปิก 2004  และนักร้องที่มีชื่อเสียง เลดี้ กาก้า ร้องเพลง" Imagine " ของจอห์น เลนนอน ในพิธีเปิดครั้งนี้มีการถ่ายทอดสดการแข่งขันอย่างเป็นทางการในยูทูบอีกด้วย 

**พิธีปิด**
พิธีปิดจะจัดขึ้นในวันที่ 28 มิถุนายน ณ สนามกีฬาแห่งชาติบากู โดยมีเจมส์ แฮดลีย์ เป็นผู้กำกับในส่วนพิธีปิด

**การตลาด**

**สัญลักษณ์**
มาสคอต อย่างเป็นทางการ, เจย์รัน (ละมั้ง) และ นาร์ (ผลทับทิม)
สัญลักษณ์อย่งเป็นทางการของการแข่งขันครั้งนี้ เปิดตัวเป็นครั้งแรกในวันที่ 16 มิถุนายน 2557 ได้รับการออกแบบโดย Adam Yunusov ซึ่งได้รับแรงบันดาลใจโดยวัฒนธรรมที่เก่าแก่ของประเทศและวัฒนธรรมร่วมสมัย  สัญลักษณ์นี้ประกอบด้วยเปลวไฟ , น้ำ , ตำนานนก Simurgh ในผลทับทิม
ตัวนำโชคอย่งเป็นทางการประจำการแข่งขันครั้งนี้เป็นผลทับทิม มีชื่อว่า นาร์ และอีก 1 ตัว เป็นละมั้ง มีชื่อว่า เจย์รัน

**การแข่งขัน**

**ประเทศที่เข้าร่วมการแข่งขัน**
ประเทศที่เข้าร่วมแข่งขัน

**ชนิดกีฬาที่แข่งขัน**
 กีฬาทางน้ำ
** กระโดด (8)
** ว่ายน้ำ (42)
** ระบำใต้น้ำ (4)
** โปโลน้ำ (2)- ยิงธนู (5)- กรีฑา (1)- แบดมินตัน (5)- บาสเกตบอล (3x3) (2)- ฟุตบอลชายหาด (1)- มวยสากลสมัครเล่น (15)- แคนูสปรินต์ (15)- จักรยาน
** บีเอ็มเอ็กซ์ (2)
** เสือภูเขา (2)
** ประเภทถนน (4)- ฟันดาบ (12)- ยิมนาสติก
** กายกรรม (8)
** แอโรบิก (2)
** สากล (14)
** ลีลา (8)
** แทรมโพลีน (4)- ยูโด (16)
** พารา-ยูโด (2)- คาราเต้ (12)- แซมโบ (8)- ยิงปืน (19)- เทเบิลเทนนิส (4)- เทควันโด (8)- ไตรกีฬา (2)- วอลเลย์บอล
** ชายหาด (2)
** ในร่ม (2)- มวยปล้ำ
** ฟรีสไตล์ (12)
** กรีกโรมัน (6)

**เหรียญรางวัลรวม**

**การออกอากาศ**
ทวีปยุโรป:
ทั่วโลก

**อ้างอิง**

**แหล่งข้อมูลอื่น**
2015
ยูโรเปียนเกมส์ 2015
สนามกีฬาโอลิมปิกอาทาทืร์ค

สนามกีฬาโอลิมปิกอาทาทืร์ค หรือที่รู้จักกันในชื่อภาษาตุรกีว่า อาทาทืร์คโอลิมปิยัทสตาดือ (Atatürk Olimpiyat Stadı) ตั้งอยู่ที่เมืองอิสตันบูล ประเทศตุรกี เป็นสนามกีฬาขนาดใหญ่อันดับที่ 2 ของตุรกี ตั้งชื่อตามมุสทาฟา เคมัล อาทาทืร์ค ผู้ก่อตั้งและประธานาธิบดีคนแรกของตุรกี เริ่มก่อสร้างในปี ค.ศ. 1997 แล้วเสร็จในปี ค.ศ. 2002
ในปัจจุบันสนามกีฬาแห่งนี้เป็นสนามกีฬาหลักของฟุตบอลทีมชาติตุรกี

**อ้างอิง**
หมวดหมู่:สนามฟุตบอลในประเทศตุรกี
หมวดหมู่:สนามกีฬาในประเทศตุรกี
อาทาทืร์ค
หมวดหมู่:สนามกีฬาฟุตบอลชิงแชมป์แห่งชาติยุโรป 2032
หมวดหมู่:มุสทาฟา เคมัล อาทาทืร์ค
วงศ์ดอกดิน

วงศ์ดอกดิน หรือ (:En:Orobanchaceae)เป็นวงศ์ของพืชมีดอกในอันดับ :En:Lamiales มีสมาชิก 90 สกุล และมากกว่า 2000 สปีชีส์ หลายสกุลในวงศ์นี้เคยยรวมอยู่ในวงศ์ :En:Scrophulariaceae อย่างกว้าง (sensu lato)  พบในเขตอบอุ่นของยูเรเชีย อเมริกาเหนือ อเมริกาใต้ บางส่วนของออสเตรเลีย นิวซีแลนด์ และเขตร้อนของแอฟริกา
Cistanche phelypaea
Cistanche tubulosa
Bellardia trixago

**สกุล**

**อ้างอิง**
หมวดหมู่:วงศ์ดอกดิน
วงศ์สนเขา

วงศ์สนเขา หรือ Pinaceae เป็นวงศ์ของไม้ยืนต้นหรือไม้พุ่ม รวมทั้งสนโคนิเฟอร์ ที่มีความสำคัญทางการค้า อยู่ในอันดับ Pinales ซึ่งมีชื่อเดิมว่า  Coniferales วงศ์นี้มีพลาสติดในซีฟเซลล์ที่ลักษณะเฉพาะ รูปแบบการเจริญก่อนเป็นเอ็มบริโอและไม่มี bioflavonoids มีสมาชิกประมาณ 220-250 สปีชีส์ และ  11 สกุล
หมวดหมู่:วงศ์สนเขา
เซอร์ไวเวอร์ ซานฮวนเดลซูร์

เซอร์ไวเวอร์ ซานฮวนเดลซูร์ บลัดปะทะวอเตอร์ (Survivor: San Juan del Sur Blood vs. Water) เป็นฤดูกาลที่ 29 ของรายการเซอร์ไวเวอร์ ผู้เล่นใหม่ 18 คนถูกแบ่งออกเป็น 2 เผ่าจาก 9 คู่ที่มีความสัมพันธ์กันมาก่อน เหมือนเช่นเดียวกันกับฤดูกาลที่ 27 เดิมทีกำหนดผู้เข้าแข่งขันไว้ที่ 20 แต่มีการยืนยันว่า 1 คู่ได้ถูกถอดออกจากการแข่งขันเนื่องจากคำสั่งของทีมแพทย์ และเป็นคู่ที่เพศเหมือนกัน ทำให้ในฤดูกาลนี้เป็นฤดูกาลที่ 2 ต่อจาก เซอร์ไวเวอร์ ฟิจิ ที่เริ่มต้นเกมส์ด้วยเพศชาย-หญิง จำนวนไม่เท่ากัน สถานที่ในการแข่งขันจัดอยู่ที่เดียวกันกับเซอร์ไวเวอร์ นิการากัว และเซอร์ไวเวอร์ ริเดมป์ชันไอแลนด์ เดิมที Redemption Island ได้ถูกนำกลับมาใช้ แต่ได้ยกเลิกกะทันหันก่อนจะเริ่มการถ่ายทำ โดยทีมงาน แต่ก็ได้สร้างสถานที่ไว้แล้ว โดยจะนำเกาะอัปยศกลับมาใช้ ในสถานที่นี้แทน โดยในแต่ละการดวลที่เกาะอัปยศนี้ คู่ของตัวเองที่ถูกส่งมาจากแต่ละเผ่า ต้องสู้กันเอง และผู้ชนะจะได้รางวัลสำหรับทั้งเผ่า ส่วนผู้แพ้จะถูกทิ้งให้อยู่ในเกาะอัปยศนั้น อย่างไรก็ตามผู้ชนะต้องเลือกสมาชิกในเผ่าของตนเอง ส่งไปอยู่ที่เกาะอัปยศ พร้อมกับคู่ของตนที่ดวลแพ้ด้วย ซึ่งบนเกาะจะมีแจกัน 2 ใบที่ทั้ง 2 คนจะต้องเลือก และหนึ่งในนั้นจะมีคำใบ้ให้หาเครื่องรางภูมิคุ้มกัน (เหมือนกับฤดูกาลที่ 18 เซอร์ไวเวอร์ โทแคนติน)
หกสัปดาห์ก่อนวันออกอากาศจริง ในวันที่ 12 สิงหาคม 2557 มีทีมงานประมาณ 20 คนซึ่งทำงานกับรายการนี้มาตั้งแต่ฤดูกาลแรกในปี 2000 ได้ออกมาประท้วงให้มีการเพิ่มสวัสดิการด้านสุขภาพและรายได้ประจำ หลังจากที่ได้อยู่ร่วมกับบริษัทมานาน และขู่ว่าจะไม่ทำการออกอากาศรายการตามฝัง แต่แล้วในที่สุดการประท้วงก็ได้สลายตัวในวันที่ 13 สิงหาคม 2557 และรายการยังคงออกอากาศตามตารางเช่นเดิม โดยเริ่มตอนแรกด้วยความยาว 90 นาที

**รายละเอียดของฤดูกาล**
 เผ่า :
 ฮูนาพู สีประจำเผ่า สีฟ้า
 โคโยปา สีประจำเผ่า สีส้มอ่อน
 ฮูโยปา สีประจำเผ่า สีฟ้าน้ำทะเล- ตุ๊กตาสิทธิ์คุ้มกัน : ตุ๊กตาหินหน้าคนตาโบ๋ นั่งชันเข่า- สร้อยสิทธิคุ้มกัน : เป็นสร้อยที่มีรูปหน้าคนเชนเผ่าโบราณสีทองแบบในโลโก้รายการ- คบเพลิง : ไม้ทั้งท่อน แกะสลักลายทูตผีปีศาจ- อุปกรณ์ดับไฟ : หัวกะโหลกผ่าครึ่ง ติดกับไม้ด้ามยาว- สภาเผ่า : เป็นหินทั้งหมด ลักษณะเหมือนสถานที่บูชายัน ในสมัยโบราณ- อื่นๆ : ความสัมพันธ์ของผู้เข้าแข่งขัน

**ผู้เข้าแข่งขัน**

**การแข่งขัน**
ตัวแทนที่ชนะการประลอง เพื่อรางวัลสำหรับทั้งเผ่า และต้องเลือกคนในเผ่าตนเองไปเกาะอัปยศ 1 คนด้วย 
ตัวแทนที่แพ้การประลอง จะต้องถูกส่งไปยังเกาะอัปยศด้วย

**การโหวต**

** ดูเพิ่ม**
เซอร์ไวเวอร์
ปลาซิวข้าวสารญี่ปุ่น

ปลาซิวข้าวสารญี่ปุ่น หรือ ปลาซิวข้าวสารจิ๋ว (Japanese rice fish,  Japanese killifish; メダカ; โรมะจิ: Medaka; Oryzias latipes) เป็นปลาน้ำจืดขนาดเล็กชนิดหนึ่ง ในวงศ์ปลาซิวข้าวสาร (	Adrianichthyidae)
จัดเป็นปลาชนิดแรกที่ถูกค้นพบและศึกษาในวงศ์นี้ โดยพบในนาข้าวประเทศญี่ปุ่น อันเป็นที่มาของชื่อสามัญ "ปลาข้าวสาร" หรือ "ปลาซิวข้าวสาร" และถือเป็นชนิดต้นแบบของสกุล Oryzias ด้วย 
เป็นปลาที่มีขนาดเล็ก ความยาวไม่เกิน 3 เซนติเมตร พบในแหล่งน้ำที่มีอุณหภูมิประมาณ 20 องศาเซลเซียส มีถิ่นกระจายพันธุ์ที่กว้างไกลมาก โดยพบได้ตั้งแต่ประเทศญี่ปุ่น, ยูเรเซีย, จีน, เกาหลี, ลาว และภาคตะวันออกเฉียงเหนือของไทย

**อ้างอิง**

**แหล่งข้อมูลอื่น==
ฟุตบอลในประเทศเยอรมนี

ไฟล์:AllianzArenaSunset.jpg|thumb|280px|อัลลิอันซ์อาเรนา ในมิวนิก ซึ่งเป็นสถานที่จัดการแข่งขันฟุตบอลโลก 2006 นัดเปิดเกม
ไฟล์:Union-Fans-Choreographie.jpg|thumb|280px|ผู้สนับสนุนการออกแบบท่าเต้นสำหรับสโมสรแอร์สเทอร์ เอ็ฟเซ อูนีโอนแบร์ลีน ของสมาคมฟุตบอลเยอรมัน
ฟุตบอลนับเป็นกีฬาที่ได้รับความนิยมมากที่สุดของประเทศเยอรมนี โดยมีสมาคมฟุตบอลเยอรมัน (Deutscher Fußball-Bund หรือ DFB) เป็นองค์กรบริหารหลักของประเทศ ร่วมกับสมาชิก 6.6 ล้านคน (ประมาณแปดเปอร์เซ็นต์ของประชากร) ที่ได้มีการจัดสโมสรขึ้นกว่า 26,000 สโมสร โดยมีระบบลีก อันประกอบด้วยบุนเดิสลีกา บุนเดิสลีกาสอง และลีกาสาม ที่อยู่ในระดับสูงสุด โดยผู้ชนะของบุนเดิสลีกาจะครองตำแหน่งแชมป์ฟุตบอลเยอรมัน นอกจากนี้ ยังมีการแข่งขันฟุตบอลแห่งชาติ โดยการแข่งขันที่โดดเด่นที่สุดคือเดเอ็ฟเบ-โพคาล (เยอรมันคัพ) และเดเอ็ฟเอ็ล-ซูเพอร์คัพ (เยอรมันซูเปอร์คัพ)
ส่วนในการแข่งขันระดับนานาชาติ เยอรมนีเป็นหนึ่งในประเทศที่ประสบความสำเร็จด้านฟุตบอลมากที่สุด ซึ่งฟุตบอลทีมชาติเยอรมนีได้เคยชนะการแข่งขันฟุตบอลโลกมาแล้วถึงสี่สมัย (ค.ศ. 1954, 1974, 1990, 2014) เช่นเดียวกับการทำสถิติชนะในฟุตบอลชิงแชมป์แห่งชาติยุโรปมาแล้วถึงสามสมัย (ค.ศ. 1972, 1980, 1996) รวมทั้งฟุตบอลหญิงทีมชาติเยอรมนียังได้ชนะการแข่งขันฟุตบอลโลกหญิงมาแล้วถึงสองสมัย (ค.ศ. 2003, 2007) และทำสถิติเป็นผู้ชนะการแข่งขันฟุตบอลหญิงชิงแชมป์แห่งชาติยุโรปมาแล้วถึงแปดสมัย (ค.ศ. 1989, 1991, 1995, 1997, 2001, 2005, 2009, 2013) ซึ่งเยอรมนีเป็นเพียงประเทศเดียวที่สามารถชนะการแข่งขันฟุตบอลโลกและฟุตบอลชิงแชมป์แห่งชาติยุโรปได้ทั้งประเภททีมชายและทีมหญิง นอกจากนั้น ประเทศเยอรมนียังเคยเป็นเจ้าภาพจัดการแข่งขันฟุตบอลโลก 1974, ฟุตบอลชิงแชมป์แห่งชาติยุโรป 1988 และฟุตบอลโลก 2006 ตลอดจนฟุตบอลหญิงชิงแชมป์แห่งชาติยุโรป 1989, ฟุตบอลหญิงชิงแชมป์แห่งชาติยุโรป 1995, ฟุตบอลหญิงชิงแชมป์แห่งชาติยุโรป 2001 และฟุตบอลโลกหญิง 2011

**ดูเพิ่ม**
 ฟุตบอลทีมชาติเยอรมนี- ฟุตบอลทีมชาติเยอรมนีตะวันออก

**อ้างอิง**

**แหล่งข้อมูลอื่น**
  German Football Association
วงศ์ผักคาวตอง

วงศ์ผักคาวตอง หรือ Saururaceae เป็นวงศ์ของพืชมีดอกประกอบด้วย 4 สกุลและ 7 สปีชีส์  เป็นพืชพื้นเมืองในเอเชียตะวันออก เอเชียใต้ และอเมริกาเหนือ ในระบบ APG จัดให้อยู่ในอันดับ Piperales ในเคลดmagnoliids

**สกุลและสปีชีส์**
Anemopsis californica (Nutt.) Hook. & Arn. (Yerba mansa). – North America.
*Gymnotheca chinensis Decne. – Asia.
*Gymnotheca involucrata S. J. Pei. – Asia.
*Houttuynia cordata Thunberg. – Asia.
*Houttuynia emeiensis Z.Y.Zhu & S.L.Zhang - Asia.
*Saururus cernuus L. (Lizard's tail, Water-dragon)– North America.
*Saururus chinensis (Loureiro) Baillon. – Asia.
*†Saururus tuckerae - Middle Eocene

**อ้างอิง**
 Saururaceae in L. Watson and M.J. Dallwitz (1992 onwards).  The families of flowering plants date=2007-01-03 .- Flora of North America: Saururaceae- Flora of China: Saururaceae- NCBI Taxonomy Browser- links at CSDL, Texas date=2007-03-04 
หมวดหมู่:วงศ์ผักคาวตอง
ฟุตบอลชายหาดโลก

ฟุตบอลชายหาดโลก (FIFA Beach Soccer World Cup) เป็นการแข่งขันฟุตบอลชายหาดระดับโลกที่จัดโดยฟีฟ่า เริ่มจัดครั้งแรกในปี พ.ศ. 2538 ที่ประเทศบราซิล และมีการจัดต่อเนื่องทุก 1 ปี จนถึงปี พ.ศ. 2552 จึงได้เปลี่ยนเป็นจัดทุก 2 ปี

**คุณสมบัติ**

**ผลการแข่งขัน**

**Two Year Basis**

**Yearly Basis**

**ฟุตบอลชายหาดเวิลด์แชมป์เปี้ยนชิพ**

**ทีมชาติที่ประสบความสำเร็จ**
Key:
bold year = เจ้าภาพ

**การปรากฏตัวในการแข่งขัน**
แผนที่จำนวนการปรากฏตัว
Key:
 Italics indicates pre-2005, non-FIFA World Championships

**สถิติ**
แผนที่ของทีมประเทศต่าง ๆ กับผลงานที่ดีที่สุดในฟุตบอลชายหาดชิงแชมป์โลก
Note:
Win in Common Time W = 3 Points / Win in Extra Time WE = 2 Points / Win in Penalty shoot-out WP = 1 Point / Lose L = 0 Points

**อ้างอิง**

ฟ
โซเม็ง

โซเม็ง (ญี่ปุ่น|素麺, 索麺|sōmen) ภาษาจีนกลางอ่านว่า ซู่เมี่ยน (p=sùmiàn) ภาษาเกาหลีอ่านว่า โซมย็อน (소면) แปลตามตัวว่า "บะหมี่แบบเรียบ ๆ"
โซเม็ง เป็น เส้นบะหมี่ญี่ปุ่นสีขาวทำมาจากแป้งสาลี ที่เส้นบางมาก เส้นผ่านศูนย์กลางน้อยกว่า 1.3 มิลลิเมตร ปกติเสิร์ฟเป็นบะหมี่เย็น เส้นผ่านศูนย์กลางมีขนาดแตกต่างอย่างชัดเจนระหว่างเส้นโซเม็งกับเส้นหมี่ที่หนากว่าอย่างฮิยามูงิและอูดง ตอนทำ เส้นโซเม็งจะถูกยืดคล้ายกับเส้นอูดงบางชนิด แป้งโด (dough) ถูกยืดด้วยน้ำมันพืชเพื่อให้ได้เส้นที่บางมาก ๆ แล้วนำไปผึ่งลมให้แห้ง
โซเม็งจะกินกันเป็นบะหมี่เย็นร่วมกับน้ำจิ้มรสอ่อน ที่เรียกว่า "สึยุ" สึยุนั้นปกติจะเป็นน้ำซอสที่ทำจากปลาโอแห้ง (คัตสึโอบูชิ) ที่สามารถปรุงรสด้วยต้นหอมญี่ปุ่น ขิง หรือขิงญี่ปุ่น ที่เรียกว่า เมียวงะ ในฤดูร้อน โซเม็งแช่น้ำแข็งจะเป็นที่นิยมในการดับร้อน
โซเม็งเสิร์ฟในซุปร้อน ปกติจะเรียกว่า นิวเม็ง รับประทานกันในฤดูหนาว คล้ายกับโซบะหรืออูดง

**นางาชิโซเม็ง**
โซเม็งราง
นางาชิโซเม็ง (nagashi sōmen, แปลว่า "โซเม็งปล่อยไหล") ภัตตาคารบางแห่งนำเสนอในฤดูร้อน จะวางเส้นหมี่ในรางไม้ไผ่ยาว ขวางตามยาวของภัตตาคาร ในรางจะมีน้ำเย็นจัดใส ๆ เมื่อเส้นโซเม็งไหลผ่าน ผู้รับประทานจะคีบออกด้วยตะเกียบของพวกเขา แล้วจุ่มเส้นในสึยุ การจับเส้นหมี่ต้องใช้ความคล่องแคล่วพอสมควร แต่เส้นหมี่ที่คีบกันได้ไม่ทันนั้น ปกติแล้วจะไม่ถูกนำมากินอีก ดังนั้นผู้รับประทานจะถูกกดดันให้คีบให้ได้มากที่สุดเท่าที่จะทำได้ ความฟุ่มเฟือยเล็กน้อยได้ถูกคิดขึ้นโดยการใส่เส้นโซเม็งของพวกเขาลงในลำธารจริง ๆ ซึ่งนั่นผู้รับประทานสามารถเพลิดเพลินกับมื้ออาหารของพวกเขา ในสวนที่ถูกจัดไว้อย่างสวยงาม มีการออกแบบเครื่องจำลองประสบการณ์นี้ให้ทำได้ที่บ้าน

**โซเม็งคาโบจะ**
โซเม็งคาโบจะ (sōmen kabocha) เป็นแตงผลรีชนิดหนึ่ง ที่เนื้อแตกเป็นเส้นคล้ายเส้นโซเม็งหรือเส้นสปาเกตตี คำว่า คาโบจะ มาจากคำว่า กัมพูชา ในภาษาญี่ปุ่นใช้หมายถึงฟักทองชนิดหนึ่งที่ชาวโปรตุเกสได้นำพันธุ์จากประเทศกัมพูชามาปลูกในญี่ปุ่น (ฟักทองเป็นพืชที่มีถิ่นกำเนิดในทวีปอเมริกา) ส่วนคำว่า 南瓜 ภาษาญี่ปุ่นสามารถอ่านได้ว่า นังกะ (หรือ โบบูระ) ตรงกับภาษาจีนกลางว่า หนานกวา แปลว่า ฟักทอง

**ดูเพิ่ม**
สปาเกตตีสควอช
*สลัดโซเม็ง
*ฮิยาชิจูกะ

**อ้างอิง**

**แหล่งข้อมูลอื่น**
โซเม็ง
หมวดหมู่:อาหารจากเส้นของญี่ปุ่น
หมวดหมู่:คำศัพท์เกี่ยวกับอาหารญี่ปุ่น
วัดยวด

วัดยวด ตั้งอยู่บ้านเลียบ เลขที่ 21 หมู่ที่ 7 ตำบลบ้านแพนอำเภอเสนา จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบลุ่ม อยู่ริมแม่น้ำน้อย มีเนื้อที่ 47 ไร่ 3 งาน 25 ตารางวา โฉนดเลขที่ 15600 มีที่ธรณีสงฆ์ จำนวน 1 แปลง มีเนื้อที่ 3 ไร่ 2 งาน 3 ตารางวา โฉนดเลขที่ 187 .

**อาณาเขต**
 ทิศเหนือ ติดต่อกับที่ดินของวัดโบสถ์ (ล่าง) - ทิศใต้ ติดต่อกับทางสาธารณ - ทิศตะวันออก ติดต่อกับถนนชลประทาน- ทิศตะวันตก ติดต่อกับแม่น้ำน้อย 

**ประวัติ**
วัดยวด ตั้งขึ้นเมื่อ พ.ศ. 2125 ได้รับพระราชทานวิสุงคามสีมาครั้งหลังสุดเนื่องจากมีการก่อสร้างอุโบสถหลังใหม่ขึ้นเมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .

**ศาสนสถาน**
 1.1 อุโบสถ สร้างเมื่อ พ.ศ. 2412 ขนาดกว้าง 7 เมตร ยาว 23 เมตร เป็นอาคารคอนกรีตเสริมเหล็ก ได้รับพระราชทานวิสุงคามสีมาครั้งใหม่ เมื่อ วันที่ 21 มีนาคม พ.ศ. 2520 มีเขตวิสุงคามสีมากว้าง 26 เมตร ยาว 41 เมตร .

**ศาสนวัตถุ**
 1.1 พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว - 1.2 พระพุทธรูปยืน พุทธลักษณะ เป็นพระพุทธรูป ปาง- ขนาด สูง - นิ้ว - 1.3 พระพุทธรูปทองคำขาว พุทธลักษณะ เป็นพระพุทธรูป ปางสมาธิ ขนาดพระเพลากว้าง - นิ้ว สูง - นิ้ว .

**เสนาสนะ**
 1.1 หอสวดมนต์, กุฏิสงฆ์, กุฏิเจ้าอาวาสสร้างเมื่อ พ.ศ. 2472 กว้าง 9 เมตร ยาว 16 เมตร - 1.2 ศาลาการเปรียญ สร้างเมื่อ พ.ศ. 2494 กว้าง 15 เมตร ยาว 23 เมตร - 1.3 กุฏิสงฆ์ จำนวน 7 หลัง เป็นอาคารไม้และครึ่งตึกครึ่งไม้ - นอกจากนี้ ยังมี ฌาปนสถาน ศาลาอเนกประสงค์ โรงเก็บพัสดุ โรงครัว ซุ้มประตูวัด .

**การบริหารและการปกครอง**

**ลำดับเจ้าอาวาส**

**อ้างอิง**
ยวด
ขิงญี่ปุ่น

ขิงญี่ปุ่น หรือ เมียวงะ (茗荷) จัดอยู่ในสปีชีส์ Zingiber mioga ในวงศ์ขิง (Zingiberaceae) เป็นพืชอายุหลายปีที่เป็นไม้ล้มลุก ผลัดใบ เป็นพืชพื้นเมืองของญี่ปุ่น จีน และตอนใต้ของเกาหลี ใช้เพียงดอกตูมและหน่อที่ดูน่ารับประทานเท่านั้น ในการนำมาทำอาหาร ดอกตูมจะถูกหั่นอย่างสวยงาม และใช้ในครัวญี่ปุ่นเพื่อประดับอาหาร สำหรับซุปเต้าเจี้ยว (มิโซชิรุ) เครื่องดองแบบจีน (ซูโนโมโนะ) และอาหารเช่นมะเขือเผา ในครัวเกาหลี ดอกตูมถูกเสียบไม้สลับกับเนื้อสัตว์ จากนั้นจึงนำไปทอดในน้ำมันตื้น ๆ
แต่เดิมขิงชนิดนี้เป็นพืชที่เก็บเกี่ยวในญี่ปุ่น แต่ต่อมามีผู้นำไปปลูกในออสเตรเลียและนิวซีแลนด์เพื่อส่งออกไปยังตลาดญี่ปุ่น
เช่นเดียวกับพืชป่าทั่วไป ขิงญี่ปุ่นชอบที่ร่มแสงแดดรำไร ทนความหนาวเย็นได้ -18 องศาเซลเซียส หรือ 0 องศาฟาเรนไฮต์ และอาจทนความเย็นได้มากกว่านั้น

**สรรพคุณทางยา**
องค์ประกอบบางอย่างของขิงญี่ปุ่นเป็นพิษต่อเซลล์ (Cytotoxic) องค์ประกอบอื่น ๆ แสดงคุณลักษณะที่ดี ในความเป็นไปได้ที่จะต่อต้านสารที่ก่อให้เกิดมะเร็ง (Anti-carcinogenic)

**อ้างอิง**

**แหล่งข้อมูลอื่น**
  "Myoga" at 4seasonseeds.com.au
*Zingiber mioga
*Zingiber mioga
หมวดหมู่:Inflorescence vegetables
หมวดหมู่:อาหารญี่ปุ่น
หมวดหมู่:Stem vegetables
หมวดหมู่:สกุลขิง
หมวดหมู่:พืชที่พบในประเทศจีน
หมวดหมู่:พืชที่พบในประเทศญี่ปุ่น
หมาป่าดิงโก

หมาป่าดิงโก (dingo; Canis lupus dingo) สุนัขป่าชนิดย่อย ชนิดหนึ่ง พบได้เฉพาะที่ออสเตรเลียเท่านั้น หมาป่าดิงโกเป็นสุนัขป่าชนิดย่อยเพียงชนิดเดียวเท่านั้นที่มีรูปร่างหน้าตาคล้ายสุนัขบ้านมากที่สุด จึงสันนิษฐานว่าบรรพบุรุษของหมาป่าดิงโก สืบเชื้อสายมาจากสุนัขบ้านจากเอเชียอาคเนย์ (รวมถึงประเทศไทยด้วย) โดยเข้ามาอยู่ในออสเตรเลียเมื่อราว 3,000-4,000 ปีก่อน หมาป่าดิงโกจัดเป็นสัตว์เพียงชนิดเดียวเท่านั้นในวงศ์สุนัข (Canidae) ที่พบในออสเตรเลีย
ไฟล์:Wanderung Dingo.png|thumb|200px|left|แผนที่แสดงความเป็นไปได้ในการอพยพของหมาป่าดิงโก
หมาป่าดิงโกเป็นสุนัขป่าขนสั้น หางเป็นพวง สีขนมีหลากหลายมาก ส่วนใหญ่จะเป็นสีน้ำตาลอมเหลือง ในบางตัวอาจมีสีเทาหรือแดง แม้กระทั่งขาวล้วนหรือดำล้วนก็มี มีอุปนิสัยอยู่รวมกันเป็นฝูงใหญ่ มีนิสัยดุร้ายและปราดเปรียวมาก แม้พื้นที่ ๆ อาศัยอยู่จะเป็นทะเลทรายหรือที่ราบกว้างใหญ่ แต่หมาป่าดิงโกก็สามารถป่ายปีนก้อนหินหรือหน้าผาได้อย่างคล่องแคล่ว
ขนาดเมื่อโตเต็มที่ สูงประมาณ 52-60 เซนติเมตร ความยาวลำตัวตั้งแต่ปลายจมูกจรดหาง 117-124 เซนติเมตร น้ำหนักตัวประมาณ 13-24 กิโลกรัม
หมาป่าดิงโกจัดเป็นสัตว์อันตรายชนิดหนึ่งในออสเตรเลีย โดยจะโจมตีใส่สัตว์เลี้ยงของมนุษย์เช่น แกะ หรือ ม้า ได้ แม้กระทั่งโจมตีใส่มนุษย์และทำร้ายจนถึงแก่ความตายได้ด้วย หมาป่าดิงโกเป็นสุนัขที่ไม่เชื่อง ดังนั้น จึงตกเป็นสัตว์ที่ถูกล่าในศตวรรษที่ผ่านมา
ปัจจุบัน หมาป่าดิงโก มีสถานะที่มีความเสี่ยงในการสูญพันธุ์  ในทางตอนใต้และตะวันออกของออสเตรเลีย มีการแบ่งเขตเป็นพื้นที่อนุรักษ์พันธุ์หมาป่าดิงโก เพื่อไม่ให้หมาป่าดิงโกเข้ามาปะปนกับมนุษย์หรือสัตว์ชนิดอื่น  โดยกั้นเป็นรั้วยาวกว่าครึ่งของประเทศออสเตรเลีย  ซึ่งจัดเป็นแนวรั้วที่ยาวที่สุดในโลก
ในปี ค.ศ. 2010 นักวิทยาศาสตร์จากมหาวิทยาลัยนิวเซาท์เวลส์ ได้เปิดเผยผลการวิจัยว่า จากการศึกษาดีเอ็นเอพบว่า หมาป่าดิงโกและสุนัขป่านิวกินี (C. l. hallstromi) ซึ่งเป็นสุนัขป่าพื้นเมืองของเกาะนิวกินี นั้นเป็นสายพันธุ์สุนัขป่าที่ใกล้เคียงกับสุนัขบ้านมากที่สุด และถือเป็นสายพันธุ์สุนัขแท้ ๆ ที่เก่าแก่ที่สุดในโลก ซึ่งปัจจุบันนี้สุนัขทั้ง 2 สายพันธุ์นี้ก็ใกล้สูญพันธุ์อย่างเต็มที่แล้ว โดยเฉพาะหมาป่าดิงโกที่เสี่ยงต่อการสูญพันธุ์เพราะการผสมข้ามสายพันธุ์ เพราะกว่า 80 เปอร์เซนต์ ของหมาป่าดิงโกที่อาศัยแถบชายฝั่งทางตะวันออกของออสเตรเลียเป็นพันธุ์ผสมที่ผสมกับสุนัขสายพันธุ์อื่น  ในปัจจุบันหมาป่าดิงโกสายพันธุ์แท้หลงเหลือเพียงแห่งเดียวเท่านั้น คือ เกาะเฟรเซอร์ ในรัฐควีนส์แลนด์ ทางภาคตะวันออกเฉียงเหนือของออสเตรเลีย 

**ดูเพิ่ม**
 สุนัขป่านิวกินี

**อ้างอิง**
ปัญหาสุนัขหมาป่าดิงโกในออสเตรเลียfix-attempted=yes 

**แหล่งข้อมูลอื่น**
หมวดหมู่:พันธุ์สุนัขที่มีต้นกำเนิดในประเทศออสเตรเลีย
หมวดหมู่:สุนัข
หมวดหมู่:สุนัขพื้นเมือง
หมวดหมู่:สัตว์ที่พบในประเทศออสเตรเลีย
ฮอนด้า แอคคอร์ด ไฮบริด

ฮอนด้า แอคคอร์ด ไฮบริด(Honda Accord Hybrid) เป็นรถยนต์ขนาดกลาง 4 ประตู ผลิตโดยบริษัทฮอนด้า เปิดตัวจำหน่ายเมื่อปี 2557 เครื่องยนต์ทำงาน้ดวยมอเตอร์ไฟฟ้า 2 ตัว เกียร์ E-CVT ระบบไฮบริดของ Honda Accord Hybrid เป็นแบบ Sport Hybrid Interlligent Multi-Mode Drive หรือ i-MMD ทำงานด้วยเครื่องยนต์ Atkinson Cycle เบนซิน i-VTEC บล๊อก 4 สูบ DOHC ขนาด 2.0 ลิตร 
คุณสมบัติอื่นๆ ของรถยนต์ ฮอนด้า แอคคอร์ด ไฮบริด 
เพิ่มระบบความปลอดภัยด้านหน้า Collision Mitigation BrakeSistem(CMBS)ระบบเตือนการชนด้านหน้าด้านเรดาห์ พร้อมตัวช่วยเบรก เป็นระบบที่ช่วยลดความเร็วของตัวรถ เมื่ออยู่ใกล้คันหน้ามากเกินไป เพื่อลดอัดการการเสี่ยงและลดความรุนแรงในการชน มีกล้องตรงกระจกด้านข้างซ้าย เพื่อมองในมุมอับ และจะแสดงผลผ่านหน้าจอ กล้องส่องภาพด้านหลังสามารถปรับได้ 3 ระดับในการมอง G Force Control (G-con)เทคโนโลยีความปลอดภัยเพื่อดูซับและกระจายแรงกระแทกของตัวรถ

**อ้างอิง**
 ฮอนด้า แอคคอร์ด ไฮบริด date=2014-11-20 - ข้อมูลรถยนต์ ฮอนด้า แอคคอร์ด ไอบริด date=2014-07-07 
หมวดหมู่:รถฮอนด้า
วงศ์ครึ่งหมา

วงศ์ย่อยครึ่งหมา (Hemicyoninae) หรือ วงศ์ย่อยสัตว์ครึ่งหมา เป็นวงศ์ย่อยที่สูญพันธุ์ไปแล้ว ถิ่นอาศัยเก่าคือยุโรป อเมริกาเหนือ แอฟริกา และ เอเชีย ในต้นสมัยโอลิโกซีนถึงปลายสมัยไมโอซีน เคยมีชีวิตอยู่เมื่อ 33.9–5.3 ล้านปี จัดเป็นวงศ์ย่อยของหมี  

**การจัดจำแนก**
 วงศ์ย่อย †Hemicyoninae (Frick, 1926)
** เผ่า †Cephalogalini (de Bonis, 2013)
*** †Adelpharctos (de Bonis, 1971)
**** †Adelpharctos ginsburgi (de Bonis, 2011)
**** †Adelpharctos mirus (de Bonis, 1971)
*** †Cyonarctos (de Bonis, 2013)
**** †Cyonarctos dessei (de Bonis, 2013)
*** †Phoberogale (Ginsburg & Morales, 1995)
**** †Phoberogale minor (Filhol, 1877)
**** †Phoberogale bonali (Helbing, 1928)
**** †Phoberogale depereti (Viret, 1929)
**** †Phoberogale gracile (Pomel, 1847)
*** †Filholictis (de Bonis, 2013)
**** †Filholictis filholi (Munier-Chalmas, 1877)
*** †Cephalogale (Jourdan, 1862)
**** †Cephalogale shareri (Wang, et al., 2009)
**** †Cephalogale gergoviensis (Viret, 1929)
**** †Cephalogale ginesticus (Kuss, 1962)
**** †Cephalogale geoffroyi (Jourdan, 1862)
** เผ่า †Phoberocyonini (Ginsburg & Morales, 1995)
*** †Plithocyon (Ginsburg, 1955)
**** †Plithocyon armagnacensis (Ginsburg, 1955)
**** †Plithocyon statzlingii (Frick, 1926)
**** †Plithocyon bruneti (Ginsburg, 1980)
**** †Plithocyon barstowensis (Frick, 1926)
**** †Plithocyon ursinus (Cope, 1875)
*** †Phoberocyon (Ginsburg, 1955)
**** †Phoberocyon hispanicus (Ginsburg & Morales, 1998)
**** †Phoberocyon dehmi (Ginsburg, 1955)
**** †Phoberocyon huerzeleri (Ginsburg, 1955)
**** †Phoberocyon aurelianensis (Mayet, 1908)
**** †Phoberocyon youngi (Xiang et al., 1986)
**** †Phoberocyon johnhenryi (White, 1947)
** เผ่า †Hemicyonini (Frick, 1926)
*** †Zaragocyon (Ginsburg & Morales, 1995)
**** †Zaragocyon daamsi (Ginsburg & Morales, 1995)
*** †Dinocyon (Jourdan, 1861)
**** †Dinocyon aurelianensis (Frick, 1926)
**** †Dinocyon sansaniensis (Frick, 1926)
**** †Dinocyon thenardi (Jourdan, 1861)
*** †Hemicyon (Lartet, 1851)
**** †Hemicyon barbouri (Colbert, 1941)
**** †Hemicyon teilhardi (Colbert, 1939)
**** †Hemicyon grivensis (Frick, 1926)
**** †Hemicyon minor (Dépéret, 1887)
**** †Hemicyon sansaniensis (Lartet, 1851)

**อ้างอิง**
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:หมี
สัตว์ตีนครีบ

สัตว์ตีนครีบ (Pinnipedia) เป็นเคลดที่มีสัตว์เลี้ยงลูกด้วยน้ำนมทางทะเลที่มีเท้าครีบ มีวงศ์อื่น ๆ รองลงมาได้แก่ วงศ์วอลรัส วงศ์แมวน้ำมีหู และ วงศ์แมวน้ำ สัตว์ตีนครีบมี 33 สปีชีส์ และมีมากกว่า 50 สปีชีส์ที่สูญพันธุ์ไปแล้ว โดยมีการค้นพบจากหลักฐานของซากดึกดำบรรพ์ สัตว์ตีนครีบจัดอยู่ในอันดับสัตว์กินเนื้อ และสัตว์ในวงศ์อื่นที่มีเชื้อสายใกล้เคียงมากที่สุดคือสัตว์ในวงศ์หมีและวงศ์เพียงพอน (เพียงพอน แรคคูน และสกังก์)

**กายวิภาคศาสตร์และสรีรวิทยา**

**การควบคุมอุณหภูมิ**
แมวน้ำช้างถิ่นเหนือนอนพักผ่อนในน้ำ

**การหลับนอน**
สัตว์ตีนครีบสามารถใช้ชีวิตในใต้น้ำทะเลได้เป็นเวลาหลายเดือน จึงสามารถนอนหลับในน้ำได้ นักวิทยาศาสตร์พบว่าสัตว์ตีนครีบมักนอนหลับครั้งละภายในไม่กี่นาทีในระหว่างที่นอนหงายท้อง เมื่อสัตว์ตีนครีบนอนหลับในน้ำทะเล ครึ่งหนึ่งของสมองจะหลับแต่อีกครึ่งของสมองจะตื่น สิ่งนี้เป็นสิ่งที่เหมือนสัตว์เลี้ยงลูกด้วยน้ำนมทางทะเลชนิดอื่น ๆ ซึ่งเป็นสิ่งที่ทำให้สัตว์ตีนครีบสามารถหลบหลีกสัตว์ร้ายได้ทัน  ยามเมื่อสัตว์ตีนครีบนอนบนบก สมองทั้งสองข้างมักหลับสนิท

**อ้างอิง**

**บรรณานุกรม**
 isbn=978-0-520-27057-2- isbn=978-0-12-369499-7- isbn=978-0-12-373553-9- isbn=978-0-520-06497-3- isbn=978-0-8047-0544-8
*
แมวน้ำมีหู

แมวน้ำมีหู (Eared seals) เป็นวงศ์ที่จัดอยู่ในวงศ์ใหญ่สัตว์ตีนครีบ มี 15 สปีชีส์ ใน 7 สกุล (อีกสปีชีส์หนึ่งสูญพันธุ์ไปแล้วในช่วงปี ค.ศ. 1947) วงศ์แมวน้ำมีหูมีสองวงศ์ย่อย ได้แก่ วงศ์ย่อยสิงโตทะเล กับ วงศ์ย่อยแมวน้ำขน (fur seals) วงศ์แมวน้ำมีหูเป็นวงศ์ที่แตกต่างจากวงศ์แมวน้ำแท้ (true seals) และ วงศ์วอลรัส แมวน้ำมีหูเป็นสัตว์กึ่งบกกึ่งน้ำ โดยออกหากินและเดินทางในน้ำ แต่ผสมพันธุ์และพักผ่อนบนแผ่นดินหรือน้ำแข็ง อาศัยอยู่ในอากาศที่ค่อนข้างหนาว อยู่ตามมหาสมุทรแปซิฟิก มหาสมุทรใต้ มหาสมุทรอินเดียตอนใต้และมหาสมุทรแอตแลนติกตอนใต้ จะไม่ค่อยอาศัยในมหาสมุทรแอตแลนติก

**อ้างอิง**
 Berta, A., and L. Sumich (1999) Marine Mammals: Evolutionary Biology. San Diego: Academic Press.
หมวดหมู่:สัตว์ตีนครีบ
ฟุตบอลในประเทศอาร์เจนตินา

ฟุตบอลในประเทศอาร์เจนตินา เป็นกีฬาที่ได้รับความนิยมมากที่สุดของประเทศ โดยเป็นหนึ่งในประเทศที่มีผู้เล่นมากที่สุด (2,658,811 คน ซึ่งแบ่งเป็น 331,811 คนที่ได้ทำการจดทะเบียน และ 2,327,000 คนที่ไม่ได้ทำการจดทะเบียน; กับ 3,377 สโมสร และเจ้าหน้าที่ 37,161 คน โดยอิงข้อมูลจากฟีฟ่า) และเป็นกีฬาสันทนาการที่ได้รับความนิยมมากที่สุด โดยมีผู้เล่นตั้งแต่วัยเด็กถึงวัยชรา ร้อยละของชาวอาร์เจนตินาประกาศถึงความภักดีต่อสโมสรฟุตบอลอาร์เจนตินาเป็นจำนวนถึง 90 เปอร์เซนต์
ฟุตบอลได้รับการแนะนำให้รู้จักในประเทศอาร์เจนตินาในช่วงครึ่งหลังของคริสต์ศตวรรษที่ 19 โดยผู้อพยพชาวอังกฤษที่บัวโนสไอเรส และได้มีการจัดการแข่งขันลีกอาร์เจนตินาครั้งแรกขึ้นใน ค.ศ. 1891 นับเป็นลีกที่มีความเก่าแก่ที่สุดเป็นอันดับสามของโลก (นับตั้งแต่บริเตนใหญ่และเนเธอร์แลนด์) ส่วนสมาคมฟุตบอลอาร์เจนตินา (อาฟา) ได้รับการก่อตั้งขึ้นใน ค.ศ. 1893 และเป็นสมาคมฟุตบอลแห่งชาติที่มีความเก่าแก่ที่สุดเป็นอันดับแปดของโลก
ฟุตบอลทีมชาติอาร์เจนตินาเป็นหนึ่งในแปดทีมชาติที่เคยชนะการแข่งขันฟุตบอลโลก โดยสามารถทำได้ใน ค.ศ. 1978 และ 1986 รวมทั้งได้ตำแหน่งรองชนะเลิศใน ค.ศ. 1930 และ 1990 ทีมนี้ยังชนะการแข่งขันระดับแถวหน้า ดังรายการโกปาอาเมริกาถึงสิบสี่สมัย รวมถึงคอนเฟเดอเรชันส์คัพใน ค.ศ. 1992 ส่วนฟุตบอลโอลิมปิกทีมชาติอาร์เจนตินาเคยได้รับรางวัลสองเหรียญทอง (ใน ค.ศ. 2004 และ 2008) ในขณะที่รุ่นอายุไม่เกิน 20 ปี ได้เคยชนะการแข่งขันฟุตบอลโลกเยาวชนอายุไม่เกิน 20 ปี มาแล้วถึงหกสมัย ส่วนการแข่งขันในระดับสโมสร ทีมสโมสรจากอาร์เจนตินายังชนะการแข่งขันฟุตบอลชิงแชมป์สโมสรโลกได้มากที่สุด (9 สมัย) และมากที่สุดในโกปาบีเบร์ตาโดรีช (22 สมัย)
สำหรับฟุตบอลหญิงได้มีการแข่งขันลีกแห่งชาติตั้งแต่ ค.ศ. 1991 ซึ่งคือรายการกัมเปโอนาโตเดฟุตโบลเฟเมนิโน นอกจากนี้ ฟุตบอลหญิงทีมชาติอาร์เจนตินายังได้รับการคัดเลือกเข้าสู่การแข่งขันฟุตบอลโลกหญิงครั้งแรกใน ค.ศ. 2007 และชนะการแข่งขันฟุตบอลหญิงชิงแชมป์อเมริกาใต้ (ซึ่งเป็นการแข่งขันระดับสูงสุดของทวีป) ครั้งแรกใน ค.ศ. 2006
ส่วนด้านฟุตซอล ทีมชาติอาร์เจนตินาได้เป็นแชมป์อาเอเมเอเฟ ฟุตซอลเวิลด์คัพ ใน ค.ศ. 1994  รวมถึงได้เข้าแข่งขันฟุตซอลชิงแชมป์โลกของสหพันธ์ฟุตบอลระหว่างประเทศ โดยได้อันดับสี่ในฟุตซอลชิงแชมป์โลก 2004 ทีมชาติอาร์เจนตินายังชนะการแข่งขันฟุตซอลโกปาอาเมริกาใน ค.ศ. 2003 นอกจากนี้ ทีมชาติอาร์เจนตินายังได้เป็นแชมป์โลกฟุตซอลสำหรับคนพิการทางสายตาใน ค.ศ. 1998
ทีมชาติอาร์เจนตินายังชนะการแข่งขันฟุตบอลชายหาดชิงแชมป์โลก โดยมีผลงานที่ดีที่สุดคืออันดับสามใน ค.ศ. 2001

**ดูเพิ่ม**
 ฟุตบอลทีมชาติอาร์เจนตินา- :หมวดหมู่:นักฟุตบอลชาวอาร์เจนตินา

**อ้างอิง**

**แหล่งข้อมูลอื่น**
  Argentine Football Association website
สมาพันธ์วอลเลย์บอลอเมริกาใต้

สมาพันธ์วอลเลย์บอลอเมริกาใต้ (Confederación Sudamericana de Voleibol; Confederação Sul-americana de Voleibol) เป็นองค์กรที่ดูแลการแข่งขันวอลเลย์บอลในทวีปอเมริกาใต้ สำนักงานใหญ่ตั้งอยู่ในรีโอเดจาเนโร ประเทศบราซิล

**ประวัติ**

**สมาชิก**
ณ ปี ค.ศ. 2004 สหพันธ์ต่อไปนี้เป็นสมาชิกของสมาพันธ์

**การแข่งขัน**

**จัดโดยสมาพันธ์**
ชาย- วอลเลย์บอลชายชิงแชมป์อเมริกาใต้- วอลเลย์บอลชายชิงแชมป์สโมสรอเมริกาใต้- วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี- วอลเลย์บอลชายชิงแชมป์อเมริกาใต้ รุ่นอายุไม่เกิน 21 ปี- วอลเลย์บอลชายชิงแชมป์อเมริกาใต้ รุ่นอายุไม่เกิน 19 ปี - วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี
หญิง- วอลเลย์บอลหญิงชิงแชมป์อเมริกาใต้- วอลเลย์บอลหญิงชิงแชมป์สโมสรอเมริกาใต้- วอลเลย์บอลหญิงชิงแชมป์อเมริกาใต้ รุ่นอายุไม่เกิน 22 ปี- วอลเลย์บอลหญิงชิงแชมป์อเมริกาใต้ รุ่นอายุไม่เกิน 20 ปี- วอลเลย์บอลหญิงชิงแชมป์อเมริกาใต้ รุ่นอายุไม่เกิน 18 ปี - วอลเลย์บอลหญิงชิงแชมป์อเมริกาใต้ รุ่นอายุไม่เกิน 16 ปี

**แชมป์ปัจจุบัน**

**จัดร่วมกับสมาพันธ์วอลเลย์บอลอเมริกาเหนือฯ**
ชาย- วอลเลย์บอลชายแพนอเมริกันคัพ- วอลเลย์บอลชายแพนอเมริกันคัพ รุ่นอายุไม่เกิน 23 ปี- วอลเลย์บอลเยาวชนชายแพนอเมริกันคัพ รุ่นอายุไม่เกิน 21 ปี- วอลเลย์บอลยุวชนชายแพนอเมริกันคัพ รุ่นอายุไม่เกิน 19 ปี
หญิง- วอลเลย์บอลหญิงแพนอเมริกันคัพ- วอลเลย์บอลหญิงแพนอเมริกันคัพ รุ่นอายุไม่เกิน 22 ปี- วอลเลย์บอลเยาวชนหญิงแพนอเมริกันคัพ รุ่นอายุไม่เกิน 20 ปี- วอลเลย์บอลยุวชนหญิงแพนอเมริกันคัพ รุ่นอายุไม่เกิน 18 ปี

**แชมป์ปัจจุบัน**

**วอลเลย์บอลชายหาด**
 วอลเลย์บอลชายหาดอเมริกาใต้

**อ้างอิง**

**แหล่งข้อมูลอื่น**
 เว็บไซต์สมาพันธ์- สหพันธ์วอลเลย์บอลอาร์เจนตินา- สหพันธ์วอลเลย์บอลโบลิเวีย date=2006-08-30 - สมาพันธ์วอลเลย์บอลบราซิล date=2010-12-26 - สหพันธ์วอลเลย์บอลชิลี- สหพันธ์วอลเลย์บอลโคลอมเบีย- สหพันธ์วอลเลย์บอลเอกวาดอร์ date=2011-07-19 - สหพันธ์วอลเลย์บอลเปรู date=2014-12-19 - สหพันธ์วอลเลย์บอลอุรุกวัย date=2008-06-16 - สหพันธ์วอลเลย์บอลเวเนซุเอลา
หมวดหมู่:องค์กรวอลเลย์บอล
หมวดหมู่:บทความเกี่ยวกับ อาหารไทย ที่ยังไม่สมบูรณ์

อาหารไทย
§
หมวดหมู่:บทความเกี่ยวกับ อาหาร ที่ยังไม่สมบูรณ์
วอลเลย์บอลชายชิงแชมป์โลก รุ่นอายุไม่เกิน 23 ปี

วอลเลย์บอลชายชิงแชมป์โลก รุ่นอายุไม่เกิน 23 ปี (FIVB Volleyball Men's U23 World Championship) เป็นการแข่งขันวอลเลย์บอลระหว่างประเทศสำหรับประเภททีมชายที่อายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ (เอฟไอวีบี)
การแข่งขันครั้งแรกจัดขึ้นในปี ค.ศ. 2013 ที่ อูเบร์ลังเดีย ประเทศบราซิล และการแข่งขันได้รับการจัดขึ้นทุก ๆ 2 ปี โดยการแข่งขันครั้งล่าสุดจัดขึ้นที่สหรัฐอาหรับเอมิเรตส์ ในเมืองดูไบ และทีมชนะเลิศคือทีมชาติรัสเซีย การแข่งขันชิงแชมป์โลกครั้งต่อไปจะจัดขึ้นที่ประเทศอียิปต์ ในปี ค.ศ. 2017
การแข่งขันที่คล้ายกันสำหรับประเภททีมหญิงคือ วอลเลย์บอลหญิงชิงแชมป์โลก รุ่นอายุไม่เกิน 23 ปี

**สรุปการแข่งขัน**

**ตารางเหรียญการแข่งขัน**

**ประเทศที่เข้าร่วมการแข่งขัน**

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ
วอลเลย์บอลชายชิงแชมป์โลก รุ่นอายุไม่เกิน 23 ปี 2013

วอลเลย์บอลชายชิงแชมป์โลก รุ่นอายุไม่เกิน 23 ปี 2013 (2013 FIVB Volleyball Men's U23 World Championship) เป็นการแข่งขันครั้งแรกของการแข่งขัน ซึ่งจัดขึ้นในอูเบอร์ลันเดีย, ประเทศบราซิล ระหว่างวันที่ 6–13 ตุลาคม ค.ศ. 2013

**เกณฑ์การแข่งขัน**
รูปแบบการแข่งขันจะมี 12 ทีมเข้าแข่งขันโดยจะถูกแบ่งออกเป็น 2 กลุ่ม กลุ่มละ 6 ทีม แข่งขันในรูปแบบรอบคัดเลือก รอบรองชนะเลิศจะมี 2 ทีมจากแต่ละกลุ่ม

**การคัดเลือก**
แต่ละสมาพันธ์จะส่งตัวแทนเข้าแข่งขันได้ไม่เกิน 2 ประเทศ สำหรับเกณฑ์การคัดเลือกอยู่กับดุลยพินิจของแต่ละสมาพันธ์

**การแบ่งกลุ่ม**
แต่ละทีมได้รับการแบ่งกลุ่มโดยใช้วิธีสลับฟันปลาจากอันดับโลกเอฟไอวีบี ณ เดือนกรกฎาคม ค.ศ. 2013 เอฟไอวีบีสงวนลิขสิทธิ์ให้เจ้าภาพเป็นทีมวางของกลุ่ม A โดยไม่คำนึงถึงอันดับโลก ตัวเลขในวงเล็บเป็นอันดับโลก ยกเว้นเจ้าภาพอันดับที่ 1

**สนามแข่งขัน**

**รอบคัดเลือก**
เขตเวลาบราซิเลีย (UTC−03:00).

**กลุ่ม A**




**กลุ่ม B**





**รอบสุดท้าย**
เขตเวลาบราซิเลีย (UTC−03:00).

**รอบจัดอันดับ 5–8**

**รอบจัดอันดับที่ 5-8**

**รอบชิงอันดับที่ 7**

**รอบชิงอันดับที่ 5**

**รอบ 4 ทีมสุดท้าย**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**รางวัล**
ผู้เล่นทรงคุณค่า
 BRA รีการ์ดู ลูกาเรลลี
*เซ็ตยอดเยี่ยม
 RUS Dmitry Kovalev
*ตัวตบหัวเสายอดเยี่ยม
 SRB Uroš Kovačević
 SRB Filip Stoilović
*ตัวบล็อกยอดเยี่ยม
 BUL Ventsislav Ragin
 BRA Matheus Cunda
*ตัวตบตรงข้ามหัวเสายอดเยี่ยม
 SRB Aleksandar Atanasijević
*ลิเบอโร่ยอดเยี่ยม
 BRA Guilherme Kachel

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ- อันดับการแข่งขัน- สถิติ
2013 
หมวดหมู่:เทศกาลกีฬาในประเทศบราซิล
หมวดหมู่:การแข่งขันวอลเลย์บอลนานาชาติที่บราซิลเป็นเจ้าภาพ
หมวดหมู่:วอลเลย์บอลในปี พ.ศ. 2556
วอลเลย์บอลหญิงชิงแชมป์โลก รุ่นอายุไม่เกิน 23 ปี

วอลเลย์บอลหญิงชิงแชมป์โลก รุ่นอายุไม่เกิน 23 ปี (FIVB Volleyball Women's U23 World Championship) เป็นการแข่งขันวอลเลย์บอลหญิงอายุไม่เกิน 23 ปี การแข่งขันครั้งแรกเกิดขึ้นในตีฮัวนา และเมคีกาลี, ประเทศเม็กซิโก ในปี ค.ศ. 2013

**สรุปการแข่งขัน**

**Medals summary**

**ประเทศที่เข้าร่วมการแข่งขัน**

**อ้างอิง**

**แหล่งข้อมูลอื่น==
วอลเลย์บอลหญิงชิงแชมป์โลก รุ่นอายุไม่เกิน 23 ปี 2013

วอลเลย์บอลหญิงชิงแชมป์โลก รุ่นอายุไม่เกิน 23 ปี 2013 (2013 FIVB Volleyball Women's U23 World Championship) จัดขึ้นในตีฮัวนาและเม็กซิกาลี ประเทศเม็กซิโก จัดขึ้นทั้งหมด 7 วัน ตั้งแต่วันที่ 5–12 ตุลาคม ค.ศ. 2013 เป็นครั้งแรกของการแข่งขัน ประเทศจีนได้รับรางวัลชนะเลิศและ เหยา ตี้ ได้รับรางวัลผู้เล่นทรงคุณค่า 

**เกณฑ์การแข่งขัน**
การแข่งขันจะมีทั้งหมด 12 ทีมจะถูกแบ่งออกเป็น 2 กลุ่ม กลุ่มละ 6 ทีม จะแข่งขันในรูปแบบพบกันหมด 2 ทีมแรกของแต่ละกลุ่มจะผ่านเข้าสู่รอบรองชนะเลิศ สิทธิ์ในการเข้าร่วมแข่งขันประกอบไปด้วย 2 ประเทศของแต่ละสมาพันธ์, ประเทศเจ้าภาพเม็กซิโก และประเทศที่มีอันดับโลกสูงสุด (สหรัฐอเมริกา)

**ทีมที่ผ่านการคัดเลือก**
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม การคัดเลือกขึ้นอยู่กับดุลยพินิจของแต่ละสมาพันธ์
*เยอรมนีได้รับเชิญในฐานะไวลด์การ์ดหลังจากแอลจีเรีย ตัวแทนจากสมาพันธ์วอลเลย์บอลแอฟริกาถอนทีมออกจากการแข่งขัน

**การแบ่งกลุ่ม**
การจับฉลากแบ่งกลุ่มของแต่ละกลุ่มโดยใช้วิธีสลับฟันปลาจากอันดับโลกทีมชาติชุดใหญ่ ณ เดือนตุลาคม ค.ศ. 2013

**สนาม**
ศูนย์กีฬาบาจาแคลิฟอร์เนีย, ตีฮัวนา, ประเทศเม็กซิโก – กลุ่ม A และ รอบสุดท้าย
*ยิมเนเซี่ยมเดลเอสตา, เม็กซิกาลี, ประเทศเม็กซิโก – กลุ่ม B และ รอบสุดท้าย

**รอบแบ่งกลุ่ม**

**กลุ่ม A**

**กลุ่ม B**

**รอบสุดท้าย**

**รอบจัดอันดับ 5–8**

**รอบจัดอันดับ 5–8**

**รอบชิงอันดับที่ 7**

**รอบชิงอันดับที่ 5**

**รอบรองชนะเลิศ**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**รางวัล**
ผู้เล่นทรงคุณค่า
**CHN
*เซ็ตยอดเยี่ยม
**CHN

*ตัวตบหัวเสายอดเยี่ยม
**DOM
**JPN
*ตัวตบตรงข้ามหัวเสายอดเยี่ยม
**DOM
*ตัวบล็อกยอดเยี่ยม
**CHN
**CHN
*ลิเบอโร่ยอดเยี่ยม
**DOM

**อ้างอิง== 

**แหล่งข้อมูลอื่น**
2013
หมวดหมู่:วอลเลย์บอลในปี พ.ศ. 2556